CELEX: 32016R1085
Language: mt
Date: 2016-07-05 00:00:00
Title: Regolament ta' Implimentazzjoni tal-Kummissjoni (UE) 2016/1085 tal-5 ta' Lulju 2016 li japprova r-razza ISB06 Bacillus amyloliquefaciens bħala sustanza attiva eżistenti għall-użu fil-prodotti bijoċidali li jiffurmaw parti mill-prodotti tat-tip 3 (Test b'rilevanza għaż-ŻEE)

6.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 180/12
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1085
   tal-5 ta' Lulju 2016
   li japprova r-razza ISB06 Bacillus amyloliquefaciens bħala sustanza attiva eżistenti għall-użu fil-prodotti bijoċidali li jiffurmaw parti mill-prodotti tat-tip 3
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (1), u b'mod partikolari t-tielet subparagrafu tal-Artikolu 89(1) tiegħu,
   Billi:
   
               (1)
            
            
               Ir-Regolament Delegat tal-Kummissjoni (UE) Nru 1062/2014 (2) jistabbilixxi lista ta' sustanzi attivi eżistenti li għandhom jiġu vvalutati biex possibbilment jiġu approvati għall-użu fil-prodotti bijoċidali. Dik il-lista tinkludi l-Bacillus subtilis.
            
         
               (2)
            
            
               Bħala riżultat tal-evalwazzjoni tas-sustanza attiva oriġinarjament notifikata, deher li kienet tappartjeni fil-fatt għall-ispeċi tar-razza ISB06 Bacillus amyloliquefaciens. L-evalwazzjoni ma ppermettietx li jinsiltu konklużjonijiet dwar sustanzi oħrajn li jaqgħu taħt id-definizzjoni ta' Bacillus subtilis fil-lista ta' sustanzi attivi msemmija hawn fuq mogħtija fir-Regolament Delegat (UE) Nru 1062/2014. Għalhekk, hija biss ir-razza ISB06 Bacillus amyloliquefaciens li għandha tiġi koperta minn din l-approvazzjoni.
            
         
               (3)
            
            
               Ir-razza ISB06 Bacillus amyloliquefaciens ġiet evalwata għall-użu fil-prodotti ta' iġjene veterinarja li jiffurmaw parti mill-prodotti tat-tip 3, kif deskritt fl-Anness V tar-Regolament (UE) Nru 528/2012.
            
         
               (4)
            
            
               Il-Ġermanja ntgħażlet bħala l-awtorità kompetenti tal-evalwazzjoni, u fit-22 ta' Settembru 2014 bagħtet ir-rapport tal-valutazzjoni flimkien mar-rakkomandazzjonijiet tagħha.
            
         
               (5)
            
            
               Skont l-Artikolu 7(2) tar-Regolament Delegat (UE) Nru 1062/2014, il-Kumitat tal-Prodotti Bijoċidali tal-Aġenżija Ewropea għas-Sustanzi Kimiċi ta l-opinjoni tiegħu fl-10 ta' Diċembru 2015, b'kunsiderazzjoni għall-konklużjonijiet tal-awtorità kompetenti tal-evalwazzjoni.
            
         
               (6)
            
            
               Skont dik l-opinjoni, il-prodotti bijoċidali li jiffurmaw parti mill-prodotti tat-tip 3 u li fihom ir-razza ISB06 Bacillus amyloliquefaciens, jistgħu jkunu mistennija li jissodisfaw il-kriterji tal-Artikolu 19(1)(b) tar-Regolament (UE) Nru 528/2012, diment li jkun hemm konformità ma' ċerti speċifikazzjonijiet u kundizzjonijiet li jikkonċernaw l-użu tagħhom.
            
         
               (7)
            
            
               Għaldaqstant, huwa xieraq li jiġi approvat l-użu tar-razza ISB06 Bacillus amyloliquefaciens fil-prodotti bijoċidali li jiffurmaw parti mill-prodotti tat-tip 3, soġġett għall-konformità ma' ċerti speċifikazzjonijiet u kundizzjonijiet.
            
         
               (8)
            
            
               Għandu jitħalla jgħaddi perjodu ta' żmien raġonevoli qabel ma tiġi approvata sustanza attiva, sabiex il-partijiet ikkonċernati jkunu jistgħu jieħdu l-miżuri ta' tħejjija meħtieġa biex jissodisfaw ir-rekwiżiti l-ġodda.
            
         
               (9)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Prodotti Bijoċidali,
            
         ADOTTAT DAN IR-REGOLAMENT:
   Artikolu 1
   Ir-razza ISB06 Bacillus amyloliquefaciens hija approvata bħala sustanza attiva għall-użu fil-prodotti bijoċidali li jiffurmaw parti mill-prodotti tat-tip 3, soġġett għall-kundizzjonijiet stabbiliti fl-Anness.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Lulju 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 167, 27.6.2012, p. 1.
   
      (2)  Ir-Regolament Delegat tal-Kummissjoni (UE) Nru 1062/2014 tal-4 ta' Awwissu 2014 dwar il-programm ta' ħidma għall-evalwazzjoni sistematika tas-sustanzi attivi bijoċidali kollha li jeżistu fil-prodotti bijoċidali msemmijin fir-Regolament (UE) Nru 528/2012 tal-Parlament Ewropew u tal-Kunsill (ĠU L 294, 10.10.2014, p. 1).
   
      ANNESS
      
                  Isem Komuni
               
               
                  Isem tal-IUPAC
                  Numri ta' Identifikazzjoni
               
               
                  Grad minimu tal-purità tas-sustanza attiva (1)
                  
               
               
                  Data tal-approvazzjoni
               
               
                  Data tal-iskadenza tal-approvazzjoni
               
               
                  Tip ta' prodott
               
               
                  Kundizzjonijiet speċifiċi
               
            
                  Ir-razza ISB06ta' Bacillus amyloliquefaciens
                  
               
               
                  Mhux applikabbli
               
               
                  L-ebda impurità rilevanti
               
               
                  l-1 ta' Jannar 2018
               
               
                  il-31 ta' Diċembru 2027
               
               
                  3
               
               
                  L-awtorizzazzjonijiet tal-prodotti bijoċidali huma soġġetti għall-kundizzjonijiet li ġejjin:
                  
                              (1)
                           
                           
                              Fil-valutazzjoni tal-prodott għandha tingħata attenzjoni partikolari lill-esponimenti, ir-riskji u l-effikaċja marbuta ma' kull użu kopert mill-applikazzjoni għall-awtorizzazzjoni, iżda li mhuwiex indirizzat fil-valutazzjoni tar-riskju fil-livell tal-Unjoni tas-sustanza attiva.
                           
                        
                              (2)
                           
                           
                              Fid-dawl tar-riskji identifikati għall-użi vvalutati, il-valutazzjoni tal-prodott għandha tagħti attenzjoni partikolari għall-utenti professjonali.
                           
                        
            
         (1)  Il-purità indikata f'din il-kolonna kienet il-grad minimu ta' purità tas-sustanza attiva użat għall-evalwazzjoni li saret b'konformità mal-Artikolu 89(1) tar-Regolament (UE) Nru 528/2012. Is-sustanza attiva fil-prodott imqiegħed fis-suq tista' tkun ta' purità ugwali jew differenti, jekk ikun intwera li hija teknikament ekwivalenti għas-sustanza attiva evalwata.